Afgetrede boer in Williston vermoorDennis Viviers. Foto: Verskaf Lt. Andrea Cloete, woordvoerder van die polisie, sê Viviers is êrens tussen Vrydagaand 22:00 en Saterdag 00:30 vermoor. Sy sê ŉ verdagte het by Viviers se huis ingebreek en hom aangeval. Sy sê die verdagte het met Viviers se bakkie en ander items waaronder die kluis gevlug. “Die Williston-polisie het later die bakkie en die kluis langs die pad gevind. Hulle het onmiddellik reageer en dit het gelei tot die grusame ontdekking van die oorledene se liggaam in sy huis.” Viviers is keelaf gesny. Cloete sê die huis is geplunder en dat van die gesteelde goedere in ŉ veld naby die huis gevind is. Sy sê niemand is nog in hegtenis geneem in verband met die voorval nie maar dat die polisie onverpoosd werk om ŉ arrestasie te maak. Die polisie ondersoek ŉ saak van moord en huisbraak. Viviers se bakkie en kluis wat langs ‘n pad gevind is na die aanval. Foto: Verskaf